Otto Landsberg

Otto Landsberg (født 4. desember 1869 i Rybnik, Øvre Schlesien, død 9. desember 1957 i Baarn, Nederland) var en tysk jurist og politiker (SPD).

Landsberg ble medlem av Riksdagen første gang i 1912 og talte for innenrikspolitiske reformer. Han gikk inn for reformer i valglovene for både Preussen og Tyskland, og talte for kvinners stemmerett. 

Han ble i 1918 medlem av den provisoriske tyske regjeringen, Rat der Volksbeauftragten. I 1919 ble han statssekretær i rikets justisdepartement og ble justisminister under kabinettet til Philipp Scheidemann (SPD). 

På grunn av sin jødiske bakgrunn valgte han å emigrere fra Tyskland like etter at Hitler kom til makten. Han endte opp i Nederland og ble holdt i skjul under okkupasjonen. Han valgte å forbli i Nederland etter krigen.

Referanser 

Tyske justisministre
Prøyssiske politikere
Personer fra Rybnik
Tyskere fra første verdenskrig
Tyskere fra andre verdenskrig
Migranter fra Nazi-Tyskland